Το πολύ μεγάλο ντέρμπι δεν βγήκε, όπως αναμενόταν βάσει των δύο γκρουπ δυναμικότητας, αλλά η κλήρωση για τους «16» του Κυπέλλου ανέδειξε τουλάχιστον ένα πολύ ενδιαφέρον ζευγάρι. Ο κάτοχος του τίτλου ΠΑΟΚ θα αντιμετωπίσει τον ΟΦΗ. Η φιναλίστ ΑΕΚ θα αναμετρηθεί με τον Αστέρα Τρίπολης, ενώ ο Ολυμπιακός θα βρει στο δρόμο του την Καλαμάτα και ο Παναθηναϊκός τον ΠΑΣ Γιάννινα. Αρκετά αμφίρροπο είναι και το ζευγάρι Ξάνθη-Άρης.



Οι πρώτοι αγώνες θα διεξαχθούν 7-9 Ιανουαρίου και οι επαναληπτικοί μια εβδομάδα μετά, 14-16 του μήνα.



Αναλυτικά τα ζευγάρια:



Βόλος-Ατρόμητος

ΠΑΣ Γιάννινα-Παναθηναϊκός

Αστέρας Τρίπολης-ΑΕΚ

Καλαμάτα-Ολυμπιακός

ΟΦΗ-ΠΑΟΚ

Τρίκαλα-Λαμία

Ξάνθη-Άρης

Παναιτωλικός-Πανιώνιος



Τον Ολυμπιακό εκπροσώπησε ο αντιπρόεδρος, Τάκης Αγραφιώτης, τον ΠΑΟΚ ο νομικός εκπρόσωπος Λάμπρος Μπίρδας, την ΑΕΚ το μέλος του ΔΣ της ΠΑΕ και πρόεδρος της Ερασιτεχνικής Αλέξης Αλεξίου και τον Παναθηναϊκό ο διοικητικός σύμβουλος Κώστας Κωνστάντος.